BBC Hausa - News - Haiti ta bukaci tallafin gaggawa
Haiti ta bukaci tallafin gaggawa
An sabunta: 5 ga Nuwamba, 2012 - An wallafa a 07:25 GMT
Barnar da mahaukaciyar guguwa ta yi a Haiti
Firayim Ministan kasar Haiti, Laurence Lamothe, ya yi kira ga kungiyoyin kasashen duniya da gwamnatoci su kai wa kasar daukin gaggawa saboda mummunar barnar da mahaukaciyar guguwar nan ta Sandy ta yi wa kasar.
Tun farko, hukumomin agaji sun nuna damuwar su a kan barnar da guguwar ta yi wadda ta hallaka fiye da mutane hamsin a can.
Mahaukaciyar guguwar ta lalata amfanin gona tare da wanke gidaje na dubban 'yan kasar ta Haiti.
Hukumomin agaji sun ce akwai fargabar da ake da ita ta yaduwar cutar kwalara a yankunan da aka samu ambaliyar ruwa.
Dubban mutane sun yi zanga zanga a Port au Prince
Mutanen da sukai fama da cutar Kwalara a Haiti na bukatar diyya
10 Disamba, 2011
Zaben shugaban kasar Haiti
20 Maris, 2011